প্ৰদেশ কংগ্ৰেছৰ পৰৱৰ্তী সভাপতি কোন? তৰুণ গগৈ নে প্ৰদ্যুৎ বৰদলৈ।who-will-become-the-new-president-of-apcc-tarun-gogoi-or-pradyut-bordoloi- News18 Assam\nপ্ৰদেশ কংগ্ৰেছৰ পৰৱৰ্তী সভাপতি কোন? তৰুণ গগৈ নে প্ৰদ্যুৎ বৰদলৈ\nযিকোনো মুহূৰ্তত অসম প্ৰদেশ কংগ্ৰেছৰ সভাপতিৰ দায়িত্বৰ পৰা অব্যাহতি দিব পাৰে ৰিপুন বৰাক\nUpdated:September 20, 2019, 4:36 PM IST\nUpdated: September 20, 2019, 4:36 PM IST\nযিকোনো মুহূৰ্তত অসম প্ৰদেশ কংগ্ৰেছৰ সভাপতিৰ দায়িত্বৰ পৰা অব্যাহতি দিব পাৰে ৰিপুন বৰাক । বৰাৰ স্থানত দলীয় হাইকমাণ্ডে প্ৰথমাৱস্থাত সাংসদ প্ৰদ্যুত বৰদলৈক দলৰ সভাপতি পদত অধিষ্ঠিত কৰিবলৈ যো-জা চলাইছিল যদিও এতিয়া সলনি হৈছে হাইকমাণ্ডৰ স্থিতি । পিছে কোন হ'ব পৰৱৰ্তী সভাপতি?\nএতিয়া কংগ্ৰেছৰ ভিতৰচ'ৰাত এই বিষয়ক লৈ ব্যাপক চৰ্চা । বিগত লোকসভাৰ নিৰ্বাচনত ভাল ফলাফলৰ সলনি চৰমভাৱে ব্যৰ্থ হোৱা প্ৰদেশ কংগ্ৰেছৰ সভাপতি ৰিপুন বৰাক সভাপতি পদৰ পৰা আঁতৰাবলৈ দাবী জনাইছিল দলৰ গৰিষ্ঠসংখ্যাক নেতাই । কিন্তু দলীয় হাইকমাণ্ডৰ পৰা অহা নাছিল সেউজ সংকেত । কিয়নো ৰাষ্ট্ৰীয় অধ্যক্ষ ৰাহুল গান্ধীৰেই নাছিল ভাল অৱস্থা । এতিয়া ভাৰপ্ৰাপ্ত অধ্যক্ষৰ দায়িত্বত আছে ছোনীয়া গান্ধী । ছোনীয়া গান্ধী সভাপতি হোৱাৰ পিছত এতিয়া আকৌ চৰ্চালৈ আহিছে প্ৰদেশ কংগ্ৰেছৰ সভাপতি সলনি প্ৰসংগ।\nএই বিষয়কলৈ দলীয় হাইকমাণ্ডে পাঁচজনীয়া এক পেনেল গঠন কৰিছিল । যি পেনেলৰ এক নম্বৰত আছিল নগাঁও লোকসভা সমষ্টিৰ সাংসদ প্ৰদ্যুত্ বৰদলৈৰ নাম । নাম আছিল সাংসদ গৌৰৱ গগৈ, বিধানসভাৰ বিৰোধী দলপতি দেৱব্ৰত শইকীয়া, প্ৰাক্তন কেন্দ্ৰীয় মন্ত্ৰী পৱনসিং ঘাটোৱাৰ আৰু কেন্দ্ৰীয় সাংগঠনিক সম্পাদক এইজন ভূপেন বৰাৰো ।\nকিন্তু এতিয়া চৰ্চালৈ আহিছে তৰুণ গগৈৰ নাম। প্ৰাক্তন মুখ্যমন্ত্ৰী তৰুণ গগৈকে ৰিপুন বৰাৰ পদত স্থলাভিষিক্ত কৰিবলৈ যো-জা চলাইছে দলৰ একাংশ জ্যেষ্ঠ নেতাই । সেয়েহে বৃহস্পতিবাৰে গগৈক পোনপটীয়াকৈ প্ৰশ্নই কৰা হ'ল- আপুনি লব নেকি প্ৰদেশ কংগ্ৰেছৰ পৰৱৰ্তী সভাপতিৰ দায়িত্ব?\nতৰুণ গগৈয়ে পুণে পুণে উত্তৰ নিদিলেও দলৰ সভাপতি নিৰ্বাচনত সক্ৰিয় ভূমিকা ল'বলৈ সাজু বুলি জনাইছে তৰুণ গগৈ । সহজে এৰি দিয়া ভকত নহয় তৰুণ গগৈ ! এঘড়ী যুঁজিবলৈ সাজু গগৈ । অৱশ্যে ২০২১ৰ বিধানসভাৰ নিৰ্বাচনলৈ মাজত দেখদেখকৈ আছে ডেৰটা বছৰ।
